kardosdrur/scandi-wiki huggingface dataset:
Arthur Aumont

Arthur Aumont (født 3. juni 1860 i København, død 15. juli 1917 på Frederiksberg) var en dansk teaterhistoriker, cand. phil. Han var søn af Charles Aumont og brorsøn til Louis Aumont.

Aumont karakteriseres i en nekrolog af Robert Neiiendam som en af de betydeligste teaterhistorikere efter Thomas Overskou (1798-1873). Han dyrkede navnlig statistikken, og hans arbejder på dette specielle område har blivende værdi for teaterforskningen. I 1889 udgav han sin første taloversigt: Det kongelige Teater 1874 -1889 og i forbindelse med Heiberg-festlighederne i 1891 udsendte han J.L. Heiberg og hans Slægt på den danske Skueplads som var et pionerarbejde for hans statsunderstøttede hovedværk i fem bind: Det danske Nationalteater l748-1889, en statistisk Fremstilling, som han i forening med Edgar Collin udgav i hefter fra 1896.

Han er begravet på Assistens Kirkegård.

Kilde 
 Nekrolog af Robert Neiiendam i Historisk Tidsskrift, Bind 9. række, 1 (1918 – 1920)

Eksterne henvisninger 
 Opslag om Aumont hos DSD, Den Store Danske
 I afsnittet "Litteraturhistorie. Teater" hos LitteraturPriser.dk er der mere deltaljerede oplysninger om Aumonts udgivelser.

Teaterhistorikere fra Danmark
Danskere i 1800-tallet
Danskere i 1900-tallet
Faglitterære forfattere fra Danmark
Personer fra København
Personer i Dansk Biografisk Leksikon
Dansksprogede forfattere fra Danmark
Personer i Kraks Blå Bog (afdøde)
Teaterkritikere fra Danmark
Journalister ved Politiken
Goethe-Institut Dänemark

Goethe-Institut Dänemark, København er Forbundsrepublikken Tysklands kulturinstitut i Danmark. Det er desuden ansvarlig for for Færøerne og Grønland og kulturselskaber, som "Kulturgesellschaft Århus" og den tysk-danske kulturdialog i Island, der ledes lokalt.

Goethe-Instituts hovedsædet er i München. Der er afdelinger 13 tyske byer og 134 afdelinger i 82 lande. Instituttets formål er at fremme viden om tysk sprog og kultur og den formidler et omfattende tysklandsbillede ved hjælp af information om det kulturelle, samfundsmæssige og politiske liv i Tyskland. Grundlaget for instituttets arbejde er et åbent tysk samfund og en levende tysk kultur. Instituttet har fået sit navn efter den tyske digter Johann Wolfgang von Goethe.

Goethe-Institut Kopenhagen formidler overalt i Danmark tysk kultur i form af bl.a film, litteratur, teater, musik, kunst, videnskab og aktuelle emner.

Der er endvidere et bredt udvalg af videreuddannelsestilbud for tysklærere og sprogpolitiske aktiviteter i tæt samarbejde med danske tysklærerforeninger. I samarbejde med sprog og eksamensforberedende kurser afholder instituttet på to sproginstitutter i København og Århus internationalt anerkendte sprogkurser.

Goethe-Institut Kopenhagens informationscenter formidler information om tysk kultur og råder over elektronisk undervisningsmateriale til at lære tysk. Centeret har endvidere de vigtigste tyske dagblade, ugeaviser og tidsskrifter og internetadgang.

Goethe-Institut hed tidligere Deutsches Kulturinstitut.

Eksterne henvisninger 
 Goethe-Institut Dänemark (kilde)
 Goethe-Institut Deutschland

Tysk kultur
Tysk sprog
FN's forvaltningsråd

FN's forvaltningsråd, også kaldet Tilsynsrådet, (engelsk: United Nations Trusteeship Council) er et af hovedorganerne i Forenede Nationer (FN), der blev oprettet for at sørge for, at de ikke-selvstyrende territorier blev forvaltet med bedste hensyn til indbyggerne og international fred og sikkerhed. 

Da alle forvaltningsterrotorierne, hvor af de fleste var Folkeforbundets mandatområder, nu har opnået selvstyre eller uafhængighed, enten som selvstændige stater eller ved sammenslutning med uafhængige stater. Det sidste var Palau, der blev medlem af FN i 1994. Som følge af, at rådets opgave således er udført, blev forvaltningsrådet suspenderet 1. november 1994 og eksisterer således kun formelt. En endelig nedlæggelse af rådet kræver en ændring af FN-pagten. Siden 2005 har rådet været ledet af Michel Duclos, mens Adam Thomson er vicepræsident. Deres opgave er alene at mødes med lederne af FN's øvrige hovedorganer, oprindeligt årligt, men siden 2004 kun efter behov.

Forvaltningsråd
Etableret i 1945
FN's hovedkvarter


FN's hovedkvarter er et markant bygningskompleks beliggende på Manhattan i New York City, USA, som siden dets færdiggørelse i 1950 har fungeret som hovedkvarter for Forenede Nationer. Selv om det er beliggende i New York City regnes grunden for at være internationalt og neutralt territorium. Dog hører hovedkvarteret stadig under USA's jurisdiktion.

Området grænser op til First Avenue mod vest, East 42nd Street mod syd, East 48th Street mod nord og East River mod øst. Grunden er skænket af John D. Rockefeller, Jr.. Foran bygningen står næsten 200 flagstænger med samtlige medlemslandes flag i alfabetisk rækkefølge.

Komplekset består af tre større bygninger:
 Sekretariatsbygningen, også kaldet FN-bygningen, hvor FN-sekretariatet holder til (39 m høj)
 Generalforsamlingsbygningen, der huser FN's generalforsamlinger
 Dag Hammarskjöld Biblioteket

Åbning 
De første 450 FN medarbejdere begyndte at arbejde i Sektrariatsbygningen den 22. august 1950. FN tog officielt Sekretariatsbygningen i brug den 8. januar 1951, på hvilket tidspunkt der arbejde ca. 3.300 medarbejdere i bygningen. På det tidspunkt var store dele af bygningen endnu ikke færdiggjort og størstedelen af FN's aktiviteter var stadig placeret i Lake Success. FN flyttede de sidste aktiviteter ud af bygningerne i Lake Success i maj 1951. Bygningen af Generalforsamlingsbygningen blev forsinket på grund af mangel på limsten til brug for opførelsen, der var forårsaget af store snefald i de engelske limstensbrud. Hovedkvarteret på Manhattan blev erklæret færdigbygget den 10. oktober 1952. Prisen for byggeriet er oplyst at have udgjort $65 million.

Referencer

Se også 
 Finn Juhl-salen

Eksterne henvisninger 

 Officiel hjemmeside for FN's hovedkvarter 

Hovedkvarter
Bygninger, konstruktioner og anlæg på Manhattan
Maria Stenz

Maria Stenz (født Marie Mikkelsen Sørensen 16. august 1940) er dansk skuespillerinde, sangerinde, teaterleder og historiefortæller.

Hun indledte sin karriere på Det Lille Teater.

Siden 1968 har hun arbejdet med børneteater. Hun har også indsunget nogle børneplader, lavet radio og TV for børn (bl.a. Legestue sammen med Lasse Lunderskov) samt hørespil sammen med Peter Kitter og Svend Bjerre.

I 1972 indsang hun "Goddag og farvel", der med det samme gik ind på Dansktoppen. Hun slog sit navn fast som schlagersanger i 1973 med "Hvor er alle drømmene du drømte".

Siden har Stenz beskæftiget sig med såvel det seriøse viseforedrag som musical-genren, teateret og pop-musikken. Siden 1980'erne ophørte hun dog med at indsynge dansktopsange og arbejdede siden overvejende med teater.

På Bådteatret, Hvidovre Teater og Café Teatret spillede hun fra midt i 1970'erne et stort og varieret repertoire.

I 1988 blev hun en del af ledelsen på Teatret ved Sorte Hest sammen med Brigitte Kolerus. Efter Kolerus' død fortsatte hun alene.

Hun var en overgang medlem af Statens Teaterråd.

Sit efternavn har hun fra sit ægteskab med arkitekt Niels Allan Blegvad Stenz (1940 - 1998). Maria Stenz andet ægteskab indgik hun den 27. januar 1982 med journalisten Jens Nauntofte.

Filmografi 
 Nordkraft (Marias mor, 2005)
 Den skaldede frisør (2012)

Julekalendere 
 Jullerup Færgeby (1974)
 Torvet (1981)
 Trolderiks julekalender (1991)
 Trolderiks posthule (1992)

Eksterne links 
 

Skuespillere fra Danmark
Sangere fra Danmark
Personer i Kraks Blå Bog
Personer fra Gentofte
Songdo

Songdo eller Songdo International Business District er en planlagt international by og forretningsdistrikt. Byen ligger ved Incheons havnefront 65 km fra Seoul. Byen har forbindelse til Incheon International Airport via. den ca. 12,3 km lange motorvejsbro Incheon Bridge som åbnede i 2009.
Songdo City omfatter et kongrescenter (Songdo Convensia), en international skole, museum og en golfbane. Desuden opføres den over 300 meter høje skyskraber Northeast Asia Trade Tower og den over 600 meter høje skyskraber 151 Incheon Tower.

Byggeriet af byen blev påbegyndt i 2005 og den ventes færdigbygget i 2015. Projektet er anslået til at tage 10 år og koster 40 milliarder $, og det vil så gøre det til det største udviklingsprojekt i verdenshistorien.

Man vil afprøve en ny teknologi på infrastrukturen så det bliver nemmere at komme frem og tilbage og undgå køer, og så vil det være en af verdens første byer med informationssystemer der skal sikre at boligforhold, lægehjælp og et godt erhvervsliv skal sørge for byens fortsatte vækst.

Helhedsplanen af byen er blev designet af Kohn Pedersen Fox i New York, udvikling, arbejdskraft, og finansiering bliver leveret af nabobyen Incheon.

Bygninger, konstruktioner og anlæg i Sydkorea
Salten

Salten er en lille by i Midtjylland med . Salten er beliggende i Them Sogn nær Salten Langsø 11 kilometer syd for Silkeborg, to kilometer øst for Them og 35 kilometer nordvest for Horsens. Byen hører til Silkeborg Kommune og er beliggende i Region Midtjylland.

Salten er kendt for det store heste- og kræmmermarked, Salten Marked, hvis historie går tilbage til 1803.

Se også 
 Salten Å
 Salten Langsø
 Herregården Løvenholt

Kilder 

Byer i Silkeborg Kommune
Vlad Tepes (band)

Vlad Tepes var et fransk black metal-band, som blev dannet i Brest i Bretagne i 1992 som en del af Les Legions Noires. Deres splitalbum March to the Black Holocaust (med Belketre) betragtes som en af de vigtigste franske black metal-udgivelser nogensinde.

Diskografi

Demoer 
 1993: Unavngivet demo
 1994: Celtic Poetry
 1994: The Return of the Unweeping Moon
 1994: War Funeral March
 1995: Brouillons I
 1995: Into Frosty Madness
 1995: Brouillons II
 1996: Dans Notre Chute
 1997: La Morte Lune
 1998: The Black Legions

Splitalbum 
 1995: March to the Black Holocaust (med Belketre)
 1996: Black Legions Metal (med Torgeist)

Henvisninger 
 Vlad Tepes interview i Petrified Magazine #3, 1994.
 Vlad Tepes interview i Kill Yourself Magazine #2, 1995.

Fodnoter

Eksterne henvisninger 
 

Metalgrupper fra Frankrig
Les Légions Noires
Black metal-grupper
Musikgrupper fra 1992
John Angelo Hansen

John Angelo Valdemar Østergaard Hansen (født 24. juni 1924 på Frederiksberg, død 12. januar 1990 smst.) var en dansk fodboldspiller, der bl.a. spillede for Boldklubben Frem.

Hansen startede sin karriere i Boldklubben Frem og i 1948 var han med til at vinde bronzemedalje for danmark ved De Olympiske Lege i London. Her gjorde han så god figur, at han i 1949 blev solgt til Juventus FC i Italien. I 1954 skiftede Hansen til SS Lazio, men året efter tog han hjem til Frem.
I sine 6 sæsoner i Juventus spillede John Hansen 187 kampe og scorede 124 mål. Han var derfor længe den udenlandske spiller, der havde scoret flest mål for Juventus, og blev først overhalet af David Trezeguet i 2006. 

Efter sin aktive karriere blev Hansen bl.a. træner for Frem og Danmarks fodboldlandshold (sidstnævnte sammen med Henry From).

Referencer

Eksterne henvisninger 

 
 Danske fodboldspillere i Italien, reportage fra Politikens filmjournal nr. 3, 1949 om John Hansen og Johannes Pløger
 

Fodboldspillere fra Boldklubben Frem
Fodboldlandsholdsspillere fra Danmark
Fodboldtrænere fra Danmark
Olympiske bronzemedaljevindere fra Danmark
Trænere for Danmarks fodboldlandshold
Fodboldspillere fra Danmark
Medaljevindere fra Danmark ved sommer-OL 1948
John Hansen (atlet)

John Hansen (født 13 marts 1917-?) var en dansk politimand og atlet.

John Hansen statede karrieren i Helsingør Idrætsforening. Han blev politimand og skiftede til Politiets Idrætsforening i København 1944.

John Hansen var en af de store danske spydkastere i 1940'erne og 1950'erne. Han forbedrede han den sjællandske rekord seks gange, hvoraf de to sidste i 1942 tillige var danske rekorder først 62,24 og tre uger senere kastede han 64,38 ved DM, et resultat som gav ham en 25. plads på verdensranglisten det år. Fra 1940 til 1947 blev han dansk mester i spyd hvert eneste år og vandt totalt elve DM. Han repræsenterede også Danmark i flere landskampe.

Danske mesterskaber 
  1955 Spydkast 61,73
  1954 Spydkast 56,37
  1953 Spydkast 58,92
  1952 Spydkast 61,17
  1951 Spydkast 58,38
  1950 Spydkast 59,91
  1949 Spydkast 61,45
  1948 Spydkast 58,95
  1947 Spydkast 60,55
  1946 Spydkast 61,89
  1945 Spydkast 62,79
  1944 Spydkast 61,49
  1943 Spydkast 58,55
  1942 Spydkast 64,38
  1941 Spydkast 59,87
  1940 Spydkast 58,72
  1939 Spydkast 55,10
  1938 Spydkast 57,54

Personlige rekorder 
 Spydkast: 64,38 Østerbro Stadion 17. augugust 1942

Eksterne henvisninger 
 DAF i tal – John Hansen
 Hif Atletik: Historie 
 Track and Field Statistics – Track and Field Statistics 
 Politiken s4 18. august 1942

Spydkastere fra Danmark
Atleter fra Politiets Idrætsforening
Atleter fra Helsingør IF
Politifolk fra Danmark
Søren Nancke-Krogh

Søren Nancke-Krogh (født 17. marts 1944) døbt Søren Clausen Krogh som søn af repræsentant Orla Clausen Krogh og hustru Inger Marie f. Sørensen. Antog efternavnet Nancke-Krogh i 1971 for i 2002 at genantage navnet Søren Clausen Krogh. Søren Nancke-Krogh er en dansk arkæolog og forfatter. Han gjorde sig tidligt bemærket ved i 1968 at få en tatovering svarende til den, som skyterhøvdingen fra Pazyryk havde – dækkende begge arme og rækkende ind på både bryst og ryg. Han har arbejdet som en arkæolog i lande som Danmark og Sverige, efter at have deltaget i udgravninger på Öland fik sin teori om, at Köping på Öland ville være Ansgars Birka. Senere blev han museumsleder på Samsø og i Göteborg, og har siden som forfatter skrevet om trosudviklingen fra shamanisme til new age og har forfægtet den teori, at den fremherskende religion i Norden før kristendommens indførelse ikke var asetro, men snarere en dualistisk kristendom, beslægtet med bogomilernes og paulikanernes lære.

Kilder 
 Navne, 16. marts 2004 i Kristeligt Dagblad
 Jeg vil ikke flåes og på museum, B.T. 21. marts 2006
 Kirkebog for Gladsaxe Sogn, Sokkelund Herred 1940-1944 opslag 148.
 Søren Nancke-Kroghs nekrolog blev bragt i Dagbladet Politiken 17. august 2010 (Nekrologen var formentlig et falsum. Søren Nancke-Krogh er i 2017 endnu ikke indført i CPR-registeret som død. Kilde adresseoplysningen på borger.dk)

Arkæologer fra Danmark
Mazatlán

Mazatlán er en by i den mexicanske delstat Sinaloa. Folketællinger fra 2005 viser et indbyggertal på 352.471 i byen. Mazatlán er en vigtig havne- og turistby.

Motorvejen der forbinder Mazatlán med Durango i delstaten af samme navn passerer over den 1124 meter lange Baluarte-broen, en af verdens højeste hængebroer over en stejl og godt 400 meter dyb kløft.

Galleri 

Byer i Mexico
FN's generalsekretær

FN's generalsekretær er leder af FN-sekretariatet, der er et af hovedorganerne i Forenede Nationer, og dermed de facto verdensorganisationens talsmand og leder. Den nuværende generalsekretær er António Guterres fra Portugal. Han har beklædt posten siden 1. januar 2017.

Ifølge FN-pagten er generalsekretæren "organisationens øverste administrative embedsmand", og handler som sådan ved at deltage i møderne i plenarforsamlingen, Sikkerhedsrådet, Det Økonomiske og Sociale Råd samt Forvaltningsrådet. Generalsekretæren skal desuden udarbejde en årlig beretning til plenarforsamlingen om FN's arbejde i det forgangne år. Pagten nævner dog samtidig, at generalsekretæren har mulighed for at henlede opmærksomheden på bestemte sager, der efter vedkommendes opfattelse kan true den fortsatte mellemfolkelige fred og sikkerhed.

Generalsekretæren har kontor i FN's hovedkvarter på Manhattan, New York City. Generalsekretærens embedsbolig er et fem-etagers byhus i Sutton Place-kvarteret på Manhattan. Huset blev doneret til FN i 1972.

FN's generalsekretærer vælges for en periode af fem år, som kan blive forlænget flere gange; dog har ingen til dato haft posten i mere end to perioder. Flertallet har siddet i to perioder. FN-pagten foreskriver, at generalsekretæren vælges af Generalforsamlingen efter nominering fra Sikkerhedsrådet. Teoretisk kan generalforsamlingen således afvise kandidaten, men dette er aldrig sket. Men i Sikkerhedsrådet kan kandidaten under nomineringen blive mødt med et veto af et de fem faste medlemmer af rådet. I praksis kan generalsekretæren ikke være fra et af disse fem lande, og der er tradition for lade generalsekretærposten gå på skift mellem regionerne (kontintenterne). Uofficielt er det et krav, at kandidaten kan tale flydende engelsk og fransk, idet disse er FN's officielle arbejdssprog.

De fleste generalsekretærer er kompromis-kandidater, der ikke tidligere har været særligt kendte, og som kommer fra mindre lande. Højprofilerede kandidater kommer sjældent i spil. Da posten som FN's første generalsekretær skulle vælges var kandidater som Charles de Gaulle, Dwight Eisenhower og Anthony Eden blevet foreslået, men de blev afvist til fordel for den ukontroversielle nordmand Trygve Lie.

I 1960'erne forsøgte den sovjettiske leder Nikita Khrusjtjov at få afskaffet generalsekretærposten. Det at der var et flertal af vestlige stater kombineret med, at hver stat havde én stemme betød, at generalsekretæren altid ville være fra et vestligt land. Det var Khrusjtjov imod, og han foreslog derfor at erstatte generalsekretæren med en trojka bestående af et medlem fra Vesten, et fra Østblokken og et fra de neutrale stater. Forslaget faldt, fordi de neutrale stater ikke støttede forslaget.

FN's generalsekretærer

Referencer
Danny Gabbidon

Daniel Leon "Danny" Gabbidon (født 8. august 1979 i Cwmbran, Wales) er en walisisk fodboldspiller, der spiller som midterforsvarer. Han har gennem karrieren spillet for blandt andet West Bromwich, Queens Park Rangers og Crystal Palace.

Landshold 
Gabbidon står (pr. april 2018) noteret for 49 kampe for Wales landshold, som han debuterede for i marts 2002 i et opgør mod Tjekkiet.

Eksterne henvisninger 

Fodboldspillere fra Wales
Fodboldspillere fra West Bromwich Albion F.C.
Fodboldspillere fra Cardiff City F.C.
Fodboldspillere fra West Ham United F.C.
Fodboldspillere fra Crystal Palace F.C.
Personer fra Cwmbran
FN's Økonomiske Kommission for Europa

FN's Økonomiske Kommission for Europa (UNECE) (engelsk: United Nations Economic Commission for Europe) er et organ under FN's økonomiske og sociale råd, der blev etableret i 1947 med det formål at forbedre økonomisk samarbejde mellem dens 56 medlemsstater. Udover lande i Europa er USA, Canada, Tyrkiet, Israel samt landene i Centralasien medlem. 

UNECE er den ene af fem regionale kommissioner under FN's sociale og økonomiske råd. UNECE arbejder med økonomisk analyse, statisik, bæredygtig energi, handel, industri- og erhvervsudvikling samt transport. Det er således UNECE, der administrerer europavejene.

UNECE har hovedsæde i Genève, Schweiz og ledes fra 2017 af Olga Algayerova. Fra 2014-2017 var lederen Christian Friis Bach.

Eksterne henvisninger 
 Hjemmeside for FN's Økonomiske Kommission for Europa 

Økonomiske Kommission for Europa
Etableret i 1947
James Morrison (fodboldspiller)

James Clark Morrison (født 25. maj 1986) er en britisk fodboldtræner, og tidligere spiller, som er del af trænerstaben hos West Bromwich Albion og Skotlands landshold.

Klubkarriere

Middlesbrough 
Morrison begyndte sin karriere hos Middlesbrough, hvor han fik sin førsteholdsdebut i januar 2004.

West Bromwich Albion 
Morrison skiftede i august 2007 til West Bromwich Albion. Han blev med det samme etableret som en vigtig spiller på holdet.

Morrison blev i 2014-15 sæsonen kåret som årets spiller i klubben af fansene.

Han forlod West Bromwich efter 12 år i juli 2019. Efter at have forladt West Brom, så besluttede han at stoppe karrieren, for at tage et job som akademitræner hos klubbem.

Landsholdskarriere

England 
Morrison har repræsenteret England på flere ungdomsniveauer.

Skotland 
I juli 2007, valgte Morrison at skifte til at repræsentere Skotland, ville han kunne igennem sin bedstefar, som kom fra landet. Han debuterede for Skotlands landshold den 30. maj 2008.

Trænerkarriere 
Morrison begyndte sin trænerkarriere efter at have stoppet sin spillerkarriere, da han fik en rolle i West Bromwich Albions akademi. I december 2020 fik han en rolle på førsteholdet under nye træner Sam Allardyce.

I juni 2023 tog Morrison også en rolle på trænerstaben af Skotlands landshold under træner Steve Clarke.

Titler 
West Bromwich Albion
 Football League Championship: 1 (2007-08)

Individuelle

 West Bromwich Albion Årets spiller: 1 (2014-15)

Referencer

Eksterne henvisninger 

 Soccerbase.com spillerinfo 
 West Bromwich Albion spillerinfo 

Fodboldspillere fra England
Fodboldspillere fra Skotland
Fodboldlandsholdsspillere fra Skotland
Fodboldspillere fra Middlesbrough F.C.
Fodboldspillere fra West Bromwich Albion F.C.
George McCartney

George McCartney (født 29. april 1981 i Belfast, Nordirland) er en nordirsk fodboldspiller, der spiller som forsvarsspiller. Gennem karrieren har han repræsenteret Sunderland, West Ham og Leeds.

Landshold 
McCartney står (pr. april 2018) noteret for 34 kampe for det nordirske landshold, som han debuterede for i september 2001 i en kamp mod Island.

Eksterne henvisninger 

Fodboldspillere fra Nordirland
Fodboldspillere fra Sunderland A.F.C.
Fodboldspillere fra West Ham United F.C.
John Paintsil

John Paintsil (født 15. Juni 1981 i Berekum) er en ghanesisk tidligere fodboldspiller, der gennem karrieren spillede 89 kampe for det ghanesiske landshold.

Eksterne henvisninger 

Fodboldspillere fra Ghana
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Fulham F.C.
Fodboldspillere fra West Ham United F.C.
Fodboldspillere fra Leicester City F.C.
Skærgårdsdoktoren

Skærgårdsdoktoren () er en svensk dramaserie, der er instrueret af Lars Bill Lundholm og produceret af Sveriges Television. Serien blev sendt i perioden 1997-2000 og bestod af 18 afsnit af 55 minutters varighed. 

Herhjemme er serien sendt på DR1 og igen i sommerferieperioden 2010 på TV 2.

Handling 
Serien følger den praktiserende læge Johan Steen (Samuel Fröler), der sammen med sin teenagedatter Wilma (Ebba Hultkvist) flytter til den fiktive ø Saltö i Stockholms skærgård for at overtage svigerfaderen, Axel Holtmans, lægepraksis. Johan Steens kone og Wilmas mor er blevet i Rwanda for at arbejde for Læger uden grænser. På klinikken arbejder også sygeplejersken Berit, og i nærheden bor hendes bror, skærgårdsoriginalen Sören Rapp. Nogle af beboerne opsøger gamle doktor Holtman, når de ikke er tilfredse med Steens diagnoser, hvilket betyder at Holtman triumferer overfor ham. Wilma er ensom, og bliver mobbet i skolen. Johan forsøger at tale med læreren, men det gør kun problemet værre.

Tv-serier fra Sverige